14. 4. 86 De Europæiske Fællesskabers Tidende Nr. C 85/93 
Forslag til Rådets forordning (EØF) om ændring af forordning (EØF) nr. 1883/78 om de almindelige 
regler for finansiering af interventioner gennem Den europæiske udviklings- og garantifond for 
Landbruget, garantisektionen 
(KOM(86) 20 endelig udg.) 
(Forelagt Rådet af Kommissionen den 14. februar 1986) 
(86/C 85/54) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, 
under henvisning til Rådets forordning (EØF) nr. 729/70 af 
21. april 1970 om finansiering af den fælles landbrugspoli­
tik {l), senest ændret ved forordning (EØF) nr. 3769/85 (2), 
særlig artikel 3, stk. 2, 
under henvisning til forslag fra Kommissionen, 
under henvisning til udtalelse fra Europa-Parlamentet, og 
ud fra følgende betragtninger: 
I artikel 5 i forordning (EØF) nr. 1883/78 (3), senest ændret 
ved forordning (EØF) nr. 1716/84 (4), fastsættes det, at med 
hensyn til midler, der hidrører fra medlemsstaterne, og som 
anvendes til interventionsopkøb af produkter, beregnes de 
renteudgifter, der skal finansieres af EUGFL, garantisektio­
nen, ved hjælp af en rentesats, der er den samme for hele 
Fællesskabet; rentesatsen skal være repræsentativ for de 
faktisk forekommende rentesatser; 
i samme forordnings artikel 6 fastsættes det, at de materielle 
operationer ved oplagringen finansieres af EUGFL, garanti­
sektionen, ved hjælp af faste beløb, som er de samme for hele 
Fællesskabet; disse faste beløb afspejler normalt det vægtede 
niveau af medlemsstaternes udgifter; 
med henblik på under hensigtsmæssige forhold at forsætte 
gennemførelsen af Fællesskabets budget for 1986 og over­
holde den af Rådet fastsatte referenceramme bør Kommis­
sionen under de nuværende omstændigheder have bemyndi­
gelse til at fastsætte undtagelsesbestemmelser til artikel 5 og 6 
i forordning (EØF) nr. 1883/78, idet denne bemyndigelse 
O) EFT nr. L 94 af 28. 4. 1970, s. 13. 
(2) EFT nr. L 362 af 31. 12. 1985, s. 17. 
(3) EFT nr. L 216 af 5. 8. 1978, s. 1. 
(4) EFT nr. L 163 af 21. 6. 1984, s. 1. bør gælde, indtil interventionslagrene er blevet kraftigt 
nedskåret; på baggrund af de foreliggende prognoser bør 
bemyndigelsen også gælde for regnskabsårene 1987 og 
1988 — 
UDSTEDT FØLGENDE FORORDNING: 
Artikel 1 
I artikel 5 i forordning (EØF) nr. 1883/78 indsættes som 
stk. 2: »Som undtagelse fra fremgangsmåden i stk. 1 
bemyndiges Kommissionen til at fastsætte en ensartet rente­
sats, der er lavere end det repræsentative niveau. For de 
medlemsstater, hvis rentesatser er lavere end den fastsatte 
sats, kan Kommissionen fastsætte den ensartede rentesats på 
dette lavere niveau.« 
Artikel 2 
I artikel 6 i forordning (EØF) nr. 1883/78 indsættes som 
stk. 2: »Som undtagelse fra fremgangsmåden i stk. 1 
bemyndiges Kommissionen til for regnskabsårene 1986 til 
1988 at fastsætte de faste beløb på et niveau, der svarer til 
trefjerdedele af de på et normalt grundlag fastsatte faste 
beløb.« 
Artikel 3 
Kommissionen opfordres til i slutningen af 1987 at under­
søge forholdene omkring de faste beløb for at fastslå, om der 
er behov for at videreføre bestemmelserne i artikel 2 efter 
1988. 
Artikel 4 
Denne forordning træder i kraft dagen efter offentliggørelsen 
i De Europæiske Fællesskabers Tidende. 
Den anvendes fra den 1. januar 1986. 
Denne forordning er bindende i alle enkeltheder og gælder 
umiddelbart i hver medlemsstat.